Vladas Algirdas Bumelis

Vladas Algirdas Bumelis (g. 1949 m. liepos 1 d. Kretingoje) – Lietuvos chemikas, enzimologas, mokslininkas, biotechnologas, profesorius, akademikas, habilituotas fizinių mokslų daktaras, Lietuvos mokslų akademijos tikrasis narys ir verslininkas.

Biografija 
Gimė Kretingos miestelyje. Tėvas buvo žinomas miestelio veterinarijos gydytojas, specialybę įgyjęs Gruzdžių veterinarijos mokykloje. Mama buvo pradinių klasių mokytoja.

1956–1966 m. mokėsi Kretingos vidurinėje mokykloje, 1966–1971 m. studijavo Vilniaus universiteto (VU) chemijos fakultete. 1971–1975 m. VU Chemijos fakultete apginta chemijos mokslų daktaro disertacija tema „Spektrofotometrinis kai kurių trifenilmetano ir azino dažų reakcijų su stibiu (V) tyrimas ir jų taikymas analizėje“, 1986 m. suteiktas pedagoginis vyr. mokslinio bendradarbio vardas, 1993 m. Sąjunginiame taikomosios biochemijos mokslo tyrimų ir projektavimo konstravimo institute apginta habilituoto daktaro disertacija „Interferonai ir jų savybės“, 1994 m. suteiktas pedagoginis docento vardas, 1995 m. – pedagoginis profesoriaus vardas.

Mokslinė veikla 

 157 mokslo publikacijų autorius;
 32 išradimų ir patentų bendraautorius;
 Sukurtos genų inžineriniais metodais pagrįstos vaistų gamybos technologijos.

Svarbiausios mokslinių tyrimų kryptys 
 Rekombinantinių baltymų renatūracijos, stabilumo bei cheminio modifikavimo procesų tyrimai;
 Farmacinės paskirties rekombinantinių baltymų chromatografinių procesų tyrimas;
 Baltymų renatūracijos – denatūracijos procesų tyrimas;
 Fizikocheminių ir biologinių savybių tyrimas.

Karjera 
Šiuo metu Biotechnologinės Farmacijos Centro UAB Biotechpharma Valdybos pirmininkas. 2013–2018 m. Biotechnologinės Farmacijos Centro UAB Biotechpharma Generalinis direktorius, Valdybos pirmininkas. 2012–2013 m. LTD „Teva Pharmaceuticals“ konsultantas. 1999 – 2012 m. UAB „Sicor Biotech“ Generalinis direktorius ir valdybos pirmininkas. 2010 – dabar Jungtinės Inovatyvios medicinos centro Biofarmacijos skyriaus vadovas, vyriausiasis mokslo darbuotojas. 1996–1999 m. UAB „Biofa“ Generalinis direktorius ir valdybos pirmininkas. 1997–2014 m. Vilniaus Gedimino technikos universiteto profesorius. 1995–2001 m. Vilniaus universiteto profesorius. 1992–1996 m. Biotechnologijos instituto „Fermentas“ direktorius. 1984–1992 m. Mokslinio gamybinio susivienijimo „Fermentas“ Skyriaus vedėjas. 1976–1984 m. Sąjunginio Taikomosios Enzimologijos instituto Vyresnysis mokslinis bendradarbis. 1975–1976 m. Chemijos ir cheminės technologijos instituto Jaunesnysis mokslinis bendradarbis.

Visuomeninė veikla 
Nuo 1996 m.-dabar Vilniaus Gedimino Technikos Universiteto garbės narys; 2000 m.-dabar Lietuvos mokslų akademija, narys; 2005 m.-dabar LMA Biotechnologijos komisijos pirmininkas; 2008 m.-dabar Inovatyvių medicinos technologijų ir biofarmacijos asociacijos prezidentas; 2009 m.-dabar Lietuvos-Izraelio prekybos rūmų įkūrėjas ir prezidentas; 2010 m.-dabar Asociacijos „Investors‘ forum“ valdybos narys; 2010 m.-dabar VMTI Inovatyvios medicinos centro tarybos narys; 2010 m.-dabar Asociacijos „Santaros slėnis“ prezidentas; 2011 m.-dabar Lietuvos mokslų akademijos tikrasis narys; 2012 m.-dabar Lietuvos farmacijos pramonės įmonių asociacijos valdybos narys; 2012 m.-dabar Santariškių medicinos įstaigų asociacijos prezidiumo narys; 2014 m.-dabar Lietuvos verslo konfederacijos prezidiumo narys; 2014 m.-dabar Inovatyvios ekonomikos tarybos (prie LR Ūkio ministerijos) narys; 2015 m.-dabar LR Vyriausybės komisijos klausimams, susijusiems su Lietuvos žydų kultūra ir istorija, nagrinėti narys; 2018 m.-dabar Jungtinių Tautų vaikų fondo Lietuvos nacionalinio UNICEF komiteto  Garbės narys.; 2019 m.-dabar BMI (Baltic Management Institute) patariamosios tarybos narys; 2020 m.-dabar Vilniaus universiteto Tarptautinių santykių ir politikos mokslų instituto Globėjų tarybos narys; 2020 m.-dabar Viešosios įstaigos „Šiaurės Jeruzalė“ valdybos narys; 2020 m.-dabar Viešosios įstaigos „Investuok Lietuvoje“ valdybos narys.

Apdovanojimai 

 2021 m. Investors Forum apdovanojimas- “Metų investuotojas”

 2020 m. Apdovanotas ordino „Už nuopelnus Lietuvai“ Karininko kryžiumi.

 2019 m. Lietuvos Mokslų Akademijos Atminimo medalis už išskirtines kompetencijas, energiją, už didžiulį indėlį į biotechnologijos ir farmacijos tyrimus, intensyvią bendrą mokslo ir verslo plėtrą Lietuvoje.

 2019 m. Lietuvos pramoninkų konfederacijos nominacija „Lietuvos metų eksportuotojas“.

 2017 m. „Ruban d҆Honneur“ apdovanojimas už metų verslą.

 2017 m. Lietuvos verslo konfederacijos „Garbės ženklas“.

 2016 m. Lietuvos pramoninkų konfederacijos nominacija „Lietuvos metų eksportuotojas“.

 2015 m. Lietuvos pramoninkų konfederacijos aukso medalis „Lietuvos metų gaminys“ už vaistinį preparatą „Adalimumab Biosimilar“.

 2015 m. Lietuvos pramoninkų konfederacijos apdovanojimas „Sėkmingai dirbanti įmonė“.

 2013 m. Lietuvos verslo konfederacijos apdovanojimas „Metų paslauga“ už tarptautinį vaistų technologijų kūrimą bei biologinių vaistų medžiagos gamybą klinikiniams tyrimams“.

 2012 m. Žurnalo „Veidas“ „2012-ųjų verslo lyderis“.

 2012 m. „ Verslo žinios“ nominacija " Metų CEO ".

 2010 m. LR Ministro pirmininko atminimo medalis, skirtas Lietuvos Respublikos Nepriklausomybės atkūrimo 20-mečio progai, už asmeninį indėlį plėtojant ir stiprinant Izraelio Valstybės ir Lietuvos Respublikos ryšius.

 2009 m. Lietuvos pramonininkų konfederacijos „Profesijos riteris“ nominacijos laureatas.

 2009 m. „ Verslo šlovės galerijos“ apdovanojimas, Junior Achievement 2009 m. „ Žinių ekonomikos Įmonė“ , Žinių ekonomikos forumas.
 2008 m. Šv. Kristoforo statulėlė „Už atkaklumą siekiant pažangos“.
 2008 m. „Gyvybės medžio“ statulėle už mokslo pritaikymą versle.

 2008 m. Vadovaujamai UAB „Sicor Biotech“ „Metų inovacijos“ nominacijoje įteiktas Švedijos verslo apdovanojimas.
 2007 m. Suteiktas Kretingos miesto garbės piliečio vardas.
 2007 m. Vytauto Andriaus Graičiūno premija.
 2006 m. Nacionalinės pažangos premijos laureatas.
 2005 m. LR Ūkio ministerijos medalis „Už nuopelnus verslui“.
 2004 m. Lietuvos Valstybinės mokslo premijos laureatas už taikomosios mokslinės veiklos (eksperimentinės plėtros) darbų ciklą " Terapiniai rekombinantiniai baltymai ir jų panaudojimas medicinoje ".
 2001 m. Apdovanotas Didžiojo Lietuvos Kunigaikščio Gedimino 5-ojo laipsnio ordinu „ Už nuopelnus Lietuvai“.

 2001 m. Žurnalo „Veidas“ „ Geriausias 2000 metų vadybininkas“.
 2000 m. Žurnalo „Veidas“ „Metu CEO“ nominacijos laureatas.
 1996 m. Vilniaus Gedimino technikos universiteto garbės narys.

Bibliografija 
 „99%“ (bendraautorė – Inga Liutkevičienė), Tyto alba, 2010. ISBN 9986-16-727-3

 „99%“ : Thoughts on life, work, science and business / Vladas Algirdas Bumelis; in cooperation with Inga Liutkevičienė; translated by Elena Trečiokaitė, Tyto alba, 2018. ISBN 978-609-466-317

 „99+1%“ (bendraautorė – Inga Liutkevičienė), Mažoji leidykla, 2019. ISBN 978-609-8218-05-3

Šaltiniai

Nuorodos 

Lietuvos biotechnologai